1. Elektroonilised sidevõrgud ja -teenused, eraelu puutumatuse kaitse ja tarbijakaitse (
Komisjoni seisukoht parlamendi esitatud muudatusettepanekute suhtes
Harbouri raport
Komisjon kiidab heaks järgmised:
muudatusettepanekud 2, 4, 5, 7, 8, 13, 15, 16, 20, 21, 32, 38, 41 (põhjenduste kohta)
muudatusettepanekud 43, 48, 51, 54, 55, 56, 60, 61, 63, 64, 65, 66, 68, 70, 72, 73, 77, 79, 88, 89, 90, 97, 100, 106, 110, 111, 112, 115, 116, 118, 129, 137, 141, 143, 145, 149, 150, 151, 152 (artiklite kohta)
täiskogu muudatusettepanekud 191, 192, 167,182
Komisjon kiidab põhimõtteliselt või osaliselt heaks järgmised:
muudatusettepanekud 3, 6, 9, 11, 12, 14, 18, 19, 22, 23, 25, 26, 27, 31, 37 (põhjenduste kohta)
muudatusettepanekud 44, 47, 53, 62, 67, 71, 74, 75, 76, 80, 82, 86, 87, 91, 92, 93, 94, 99, 103, 105, 109, 114, 122, 127, 132, 134, 135, 136, 138, 139 (artiklite kohta)
täiskogu muudatusettepanekud 170,154, 171, 194, 189, 193, 188, 152, 159, 180, 181, 183, 185
Komisjon lükkab tagasi järgmised:
muudatusettepanekud 1, 10, 17, 24, 28, 29, 30, 33, 34, 35, 36, 39, 40, 42 (põhjenduste kohta)
muudatusettepanekud 45, 46, 49, 50, 52, 57, 58, 59, 69, 78, 81, 83, 84, 85, 95, 96, 98, 101, 102, 104, 107, 108, 113, 117, 119, 120, 121, 123, 124, 125, 126, 128, 130, 131, 133, 140, 142, 144, 146, 147, 148 (artiklite kohta)
täiskogu muudatusettepanekud 169, 153, 160, 177, 190, 176, 165, 178, 155, 172, 168, 173, 166, 157, 163, 174, 156, 158, 175, 179, 184, 186, 187
- Enne hääletust:
Malcolm Harbour
raportöör - Hr juhataja, ma tean, et ma ei muutuks seekordse pika kõne pidamisega populaarseks, kuid mu kaks kaasraportööri, kellega olen teinud meeskonnana lähedast koostööd, on esinenud lühikese sõnavõttudega, seega soovin järgida meeskonnavaimu.
Soovin öelda, et minu raportis on rohkem muudatusettepanekuid, sest minu komisjonil on olnud arendamise seisukohalt suured plaanid ja soovime teha komisjonile ettepaneku. Palun teie toetust, et elektroonilist sided kasutaksid kindlad ja teemaga kursis olevad tarbijad, kelle turvalisus on tagatud ning kes saavad kindlad olla, et nende isikuandmed on kaitstud.
Soovin tänada kõiki oma kolleege komisjonist, kes minuga töötasid, et koostada mõningaid tõeliselt mahukaid kompromiss-muudatusettepanekuid, mille me täna vastu võtame. Eriti sooviksin tänada Alexander Alvarot kodanikuvabaduste komisjonist, kellega tegin lähedast koostööd nendepoolse e-puutumatuse direktiivi alal. Soovin, et te kõik annaks meile selles suure häälteenamuse, et komisjoni ja nõukoguga läbirääkimistel saaksime anda endast parima Euroopa tarbijate heaks.
- Pärast hääletust:
Viviane Reding
komisjoni liige - Hr juhataja, sooviksin tänada raportööre nende tehtud hea töö eest. See polnud kerge - nad on saanud hakkama võimatuga ning neile kuulub minu lugupidamine. Ühtlasi soovin tänada auväärseid Euroopa Parlamendi liikmeid jõulise signaali eest, mille nad on tänase hääletamisega edastanud. See on märguanne ühtse, avatud ja konkureerivale turu loomiseks, ühtemoodi nii telekomi-ettevõtetele kui ka 500 miljonile tarbijale.
Eile tuli komisjonil teha ettepanek uue kodukorra kehtestamiseks, võtmaks käsile liiga kõrged SMSide ja roamingu-teenuse tariifid ELis. Need ettepanekud pakuvad kiiret lahendust ühele kõige ilmsematest ühtse telekommunikatsiooniettevõtete turu puudumise sümptomile, mille käes kannatavad nii ettevõtted kui ka tarbijad. Täna on astunud Euroopa Parlament tähtsa sammu edasi, tehes ettepaneku kõrvaldada probleem lõplikult juba eos: vabaneda killustatusest, sillutades teed ühtselt reguleeritud turule.
Eriti tervitatav on tõik, et Euroopa Parlament hääletas pärast pingelist arutelu - ja arvatavasti paljude vaatlejate üllatuseks - tõhusa Euroopa telekommunikatsiooni reguleeriva asutuse rajamise poolt, aidates kaasa riigi reguleerivate asutuste ühendamisele ja riigi reguleerivate asutuste ja komisjoni vahelise dialoogi poolt. See on hea uudis ühtsete mängureeglite loomisele teenuste osutamise ja Euroopa piires telekommunikatsiooni teenuste kasutamise seisukohalt. See uus Euroopa reguleeriv asutus aitab oluliselt kaasa piiriülese konkurentsi ja tarbija valikute parandamiseks.
Nüüd aga, kallid parlamendi liikmed, tuleb meil - parlamendil, nõukogul ja komisjonil - ühise laua taha istuda selleks, et saada see telekommunikatsiooni ettevõtete pakett aastaks 2010 toimima. Selleni ei ole palju aega jäänud. Me peame tegema seda sisuliselt ja meil tuleb seda teha kohe ja kiiresti. Kõik, mida komisjon saab ära teha aitamaks seda arendada, saab ka tehtud.
Olen veendunud, et tänase parlamendi signaali mõju ulatub väljapoole Euroopatki: seda võetakse kuulda kõikjal üle maailma. See näitab, et ühtne telekommunikatsiooni turg Euroopas on ettevõtlusele avatud, tugeva tööstusharu ja õigusi omava tarbija huvides. Tänan ja õnnitlen teid.
(Aplaus)
